section_heading: Natjecanje po skupinama
paragraph_text: Ždrijeb natjecanja po skupinama je održan 28. kolovoza 2009. u 13:00 (CEST) na Grimaldi Forumu u Monaku. Ukupno je 48 momčadi podjeljeno u dvanaest skupina po četiri momčadi. U ždrijebu su se nalazile četiri jakosne skupine bazirane na UEFA-inim koeficijenatima. Klubovi iz iste jakosne skupine ili iz iste države nisu mogli igrati zajedno u istoj skupini.